**Lisa 11**

**Kodutütarde erikatsete nõuded**

**KULTUUR**

|  | **AJAKIRJANIK:**   * on avaldanud vähemalt kolm artiklit rühma või ringkonna tegevusest (veebilehtedel, sotsiaalmeedias, ajalehes vm väljaandes); * teeb kaastööd rühma- ja ringkonnapäevikule/kroonikale; * valdab korralikult eesti keelt. |
| --- | --- |
|  | **AJALOOLANE:**   * on teinud uurimistöö kodukandi ajaloo, inimeste, sündmuste kohta; * teeb kaastööd rühmakroonika täitmisel; * kogub materjalid erinevatest üritustest ja hoolitseb nende säilimise eest; * on teinud ettekande kodutütarde rühma/piirkonna ajaloost. |
|  | **AKTIVIST:**   * osaleb maksimaalselt Kodutütarde üritustel; * abistab rühmavanemat regulaarselt; * on läbi viinud vähemalt ühe töötoa või matkapunkti; * on korraldanud aasta jooksul vähemalt kaks koondust. |
|  | **LAAGRIKORRALDAJA:**   * oskab koostada laagriks vajaliku varustuse nimekirja; * koostab õppuse plaani vastavalt Kaitseliidu noorteorganisatsioonide väljaõppe juhendile; * on osalenud rahastuse taotlemise protsessis; * on korraldanud rühmas või ringkonnas aasta jooksul vähemalt kaks üritust, millest üks on laager. |
|  | **ESINEJA:**   * on esinenud avalikel üritustel etteastetega (vähemalt kahel korral); * paistab silma rühma loominguliste ülesannete või etteastete eestvedajana; * on esinenud Kodutütarde üritustel vähemalt kolm korda; * on võimeline ise kõnet või sõnavõttu koostama. |
|  | **FOTOGRAAF:**   * jäädvustab fotodele erinevaid Kodutütarde üritusi ning jagab ülesvõtteid oma rühma- või ringkonnakaaslastega; * oskab pilte säilitada, süstematiseerida ning töödelda; * tunneb fotoaparaadi ehituse põhimõtteid; * on võimalusel läbinud fotoalase töötoa või koolituse; * on korraldanud (virtuaal)näituse või esitlenud oma tehtud fotosid. |
|  | **KOLLEKTSIONÄÄR:**   * on kogunud oma kollektsiooni vähemalt kaks aastat; * oskab tutvustada oma kollektsiooni objektide tausta ja anda neist ülevaadet; * on esitlenud oma kogu ringkonnas või mõnel avalikul näitusel. |
|  | **KUNSTNIK:**   * joonistab, maalib, modelleerib meelsasti; * on tutvunud erinevate kunstiliikidega; * teab graafilise disaini algtõdesid; * on abistanud mõne ürituse dekoreerimisel või kujundanud ringkonnale sündmuste plakateid vm infomaterjale; * on teinud kaastööd rühmapäeviku kujundamisel või viinud läbi kunstialase töötoa. |
|  | **LAULJA:**   * võtab osa laulukoori või -ringi tööst; * on osalenud laulukonkursil/laulukonkurssidel; * on vähemalt kolmel korral esinenud Kodutütarde üritusel või esindanud organisatsiooni; * oskab erinevaid laule ning õpetab neid ka kaaslastele. |
|  | **MEISTER:**   * on osav mõnes praktilises oskuses (nt käsitöö, meisterdamine, puutöö vm praktiline oskus); * on osalenud oma töödega kooli või Kodutütarde ringkonna käsitöönäitusel; * on läbi viinud praktilise töötoa mõne oskuse õpetamisel noorematele kodutütardele. |
|  | **MUUSIK:**   * oskab mängida mõnda muusikainstrumenti; * tunneb nooti ja muusikateooriat; * oskab nimetada tuntumaid Eesti muusikuid, heliloojaid, dirigente; * teab olulisemaid verstaposte Eesti muusikaajaloost; * on esinenud mõnel kontserdil; * on vähemalt kolmel korral esinenud Kodutütarde üritusel või esindanud organisatsiooni. |
|  | **MÄLUMÄNGUR:**   * on osalenud vähemalt kolmel Kaitseliiduga seotud viktoriinil; * on koostanud ja läbi viinud viktoriini oma Kodutütarde rühmale või ringkonnale. |
|  | **TANTSIJA:**   * osaleb tantsu- või võimlemisrühma tegevuses; * oskab ja teab erinevaid tantsumänge; * on esinenud Kodutütarde üritustel ja esindanud organisatsiooni; * on läbi viinud kaaslastele tantsu(mängu)alase töötoa. |
|  | **TÕLK:**   * valdab võõrkeelt vestluses ning kirjas; * oskab tõlkida võistlusreegleid või abistab kirjavahetuse korraldamisel; * on olnud organisatsiooni külalistele tõlgiks. |

**LOODUS**

|  | **KESKKONNASÕBER:**   * tunneb prügi sorteerimise põhimõtteid; * on osalenud keskkonnateemalistel talgutel või mõnes keskkonnaprogrammis; * teab taaskasutuse põhimõtteid, on neid praktiliselt rakendanud; * teab ja järgib rohelise mõtteviisi põhimõtteid; * on läbi viinud noorematele kodutütardele keskkonnateemalise töötoa/tegevuse. |
| --- | --- |
|  | **LINNUTARK:**   * teab ja tunneb Eesti linde laulu ja välimuse järgi; * teab lindude erinevaid elupaiku ja oskab tuua näiteid neis pesitsevatest lindudest; * teab talilindude toitmise põhimõtteid; * on osalenud ornitoloogi juhendatud linnuvaatlusel; * on õpetanud noorematele oma teadmisi (nt töötuba, matkapunkt). |
|  | **LOOMATARK:**   * tunneb Eestis elavaid loomi ja nende elupaiku; * oskab tuua näiteid looduskaitse all olevatest loomadest, sh iga kategooria kohta vähemalt kolm liiki; * oskab hoolitseda lemmiklooma eest; * on õpetanud noorematele oma teadmisi (nt töötuba, matkapunkt). |
|  | **TAIMETARK:**   * tunneb Eestis leiduvaid taimi; * tunneb ravim- ja mürktaimi; * teab ravimtaimede erinevaid omadusi; * eristab looduses söödavaid taimi, sh oskab toiduks kasutada erinevaid taimeosasid; * on valmistanud herbaariumi vähemalt 20 taimest; * on õpetanud noorematele oma teadmisi (nt töötuba, matkapunkt). |

**SIDE JA INFOTEHNOLOOGIA**

|  | **ARVUTIKASUTAJA:**   * oskab kasutada enamlevinuid arvutiprogramme (tekstitöötlus, slaidiprogramm, videote monteerimine, tabelite vormistamine, pilditöötlus); * oskab korrektselt vormistada ja edastada e-kirja; * on aidanud teha kaastööd ringkonna blogile või sotsiaalmeedia kontode sisuloomele. |
| --- | --- |
|  | **SIDESPETSIALIST:**   * teab sidepidamisviise; * oskab heli, valgusti või lipukeste abil signaliseerida morse tähestikku ja teadet vastu võtta (24 tähte minutis); * tunneb peast NATO tähestikku, suudab selle abil sõnumit edastada ja vastu võtta; * oskab kasutada kaasaskantavat raadiojaama, edastada ning vastu võtta teateid; * tunneb välitelefoni ehitust, tööpõhimõtet; * oskab töökorda seada erinevaid sidepidamisvahendeid; * tunneb sidepidamisprotseduure; * on noorematele läbi viinud sidealase töötoa, õppepunkti. |
| **SPORT** |  |
|  | **LASKUR:**   * tunneb õhk- ja tulirelvade ohutu kasutamise reegleid; * on suuteline saavutama sportrelvast 50 m distantsil, lamades toelt vähemalt 85 silma 100-st; * oskab lahti võtta, puhastada ja kokku panna enda kasutatud tulirelva; * on esindanud ringkonda Kaitseliidu meistri- või karikavõistlustel. * Erikatse loetakse sooritatuks ka siis, kui noor on täitnud laskur- või kütiklassi normi vastavalt kehtivale Kaitseliidu laskur- ja kütiklasside normide täitmise juhendile (sh vähemalt laskurklassi I klass). |
|  | **SPORTLANE:**   * käib regulaarselt sporditreeningus; * esindab rühma vähemalt kolmel korral spordivõistlustel Kodutütarde ringkonnas või ringkonda vabariiklikul tasandil; * on läbi viinud noorematele sportlikke tegevusi. |
|  | **SUKELDUJA:**   * teab sukeldumisvarustuse nimetusi ja oskab selgitada nende otstarvet; * oskab kokku panna ja kasutada sukeldumisvarustust; * oskab sukeldumisel õigesti laskuda ja tõusta pinnale; * oskab kõrvu ja maski siserõhku tasakaalustada; * oskab hingata varustuses vee all; * oskab saavutada neutraalset ujuvust; * teab ja oskab kasutada sukeldumise käemärke; * oskab puhastada maski veest; * oskab paarilise lisaotsast hingata; * oskab leida regulaatori õla tagant; * on sukeldunud enam kui 3 m sügavusele. |

**TURVALISUS**

|  | **ESMAABIANDJA:**   * oskab teatada õnnetusjuhtumist; * oskab tegutseda õnnetuse korral päästeahelast lähtuvalt; * oskab anda elupäästvat esmaabi; * teab žguti kasutamise põhimõtteid; * on osalenud esmaabi kursusel (16 tundi); * tunneb meditsiinipauna sisu; * oskab koostada triaažikaarti; * on noorematele läbi viinud väljaõppe esmaabi andmise või tervislike eluviiside põhimõtetest. |
| --- | --- |
|  | **PÄÄSTJA:**   * on läbinud esmaabi- või päästealase kursuse; * oskab kasutada esmaseid tulekustutusvahendeid; * teab, kuidas käituda tulekahju korral; * teab, kuidas käituda veeõnnetuse korral; * teab, kuidas ennetada tule- või veeõnnetusi; * on õpetanud noorematele oma teadmisi (nt töötuba, matkapunkt). |
|  | **TUGIISIK:**   * on sõbralik, abivalmis ja toetav; * toetab uute noorliikmete sisseelamist organisatsiooni nende esimese aasta jooksul; * on rühmavanemale abiks nooremate kodutütarde toetamisel nende esimestes laagrites. |

**VÄLITEGEVUS**

|  | **KOKK:**   * oskab valmistada toitu nii sise- kui ka välitingimustes; * teab tervisliku toitumise põhimõtteid; * oskab planeerida ühe laagri toidukorrad; * tunneb köögi varustust ja tehnikat; * tunneb lauakombeid ja oskab katta pidulikku einelauda; * on olnud vähemalt kolmel üritusel toitlustuse meeskonnas. |
| --- | --- |
|  | **LUURAJA:**   * oskab maastikul varjatult liikuda, koguda andmeid, neid analüüsida ning edastada; * oskab märgistada teed teemärkidega; * oskab lugeda kaarti ja kasutada kompassi, joonistada poolavatud maastikul enda ümbruse plaani 500 m raadiuses; * suudab kimmimängus meelde jätta 24-st esemest 20; * oskab kasutada kaasaskantavat raadiojaama; * on õpetanud noorematele oma teadmisi (nt töötuba, matkapunkt). |
|  | **MATKAJA:**   * oskab orienteeruda ja tunneb kaarti; * oskab määrata koordinaate, asimuuti ja selle järgi liikuda; * suudab looduses liikuda ilma tehniliste abivahenditeta; * teab matkakoti pakkimise põhimõtteid ja sinna kuuluvat varustust ühe- ning mitmepäevase matka korral; * oskab teha lõket erinevate vahenditega (tikud, tulepulk vm) ning tunneb tuleohutusnõudeid lõkke tegemisel; * on osalenud vähemalt kolmel Kodutütarde ringkonna ja kahel väljaspool ringkonda toimunud matkal, matkamängul (nt Kaitseliidu malevates korraldatavad matkad/rännakud, Scoutsrännak jmt); * on õpetanud noorematele oma teadmisi (nt töötuba, matkapunkt). |